**ANUNCI DE LA CONVOCATÒRIA OBERTA DEL CONCURS PER A LA CONCESSIÓ DE L'ARRENDAMENT DEL CAFÈ-BAR DEL CASAL CATALÀ DELS HOSTALETS DE PIEROLA, PER AL PERÍODE 2022-2027**

La Junta Directiva del Casal Català dels Hostalets de Pierola, posa en coneixement dels seus associats i del públic en general, la convocatòria oberta del concurs per a la concessió de l'arrendament del Café-Bar del Casal Català per al període 2022-2027. Poden optar a aquest concurs totes les persones majors de 18 anys indiferentment de la seva condició d'associat de l’entitat.

1. **CALENDARI.**
   1. Es podran presentar les sol·licituds, del 25 d'octubre de 2021 al 19 de novembre de 2021 *(*en cas d'enviar-ho per correu certificat, s'accepten propostes fins el 16 de novembre de 2021).
   2. 19 de novembre: Trobada de la Junta amb els candidats.
   3. 21 de novembre de 2021 a les 18:00 a la sala del Teatre. Els candidats exposaran davant dels socis en una assemblea extraordinària la seva proposta, que es sotmetrà a votació per part dels socis sense perjudici de que la Junta directiva decideixi escollir un dels candidats.
   4. 1 de febrer de 2022; s’iniciarà l’explotació de cafè bar per part del nou adjudicatari.
2. **REQUISITS MÍNIMS.**
   1. Lloguer del cafè-bar: 18.000 Euros anuals + IVA; aquest import es farà efectiu en 12 mensualitats de 1.500€*/*mes o allò que acordin ambdues parts.
   2. Horaris generals d'obertura del cafè-bar: es podran modificar de manera consensuada amb la Junta.

* Estiu: De l'1 de juliol al 30 de setembre: de dilluns a dijous de 08:00h a 00:00h; - divendres, dissabtes i vigílies de festius de 08:00 a 02.30 h;

diumenges de 09:00h a 00.00 h.

* Hivern: De l'1 d'octubre al 30 de juny: de dilluns a dijous de 08:00h a 22:00 h; divendres, dissabtes i vigílies de festius de 08:00h a 01:00 h; - diumenges de 9:00h a 11:00h.
  1. Dies de tancament anual: De manera general el cafè-bar només podrà romandre tancat els dies 25 de desembre i 1 de gener, de cada any.
  2. Durada del contracte:

El contracte tindrà una durada de tres anys, prorrogable d'any en any, fins a un màxim de 5 anys (3+2). Abans de finalitzar el 3r any, la Junta podrà valorar (a petició dels interessats) la renovació de dos anys més. Aquest període resta subjecte a les condicions que es detallen a l'apartat “durada del contracte” aaplicar sempre que es compleixin les condicions que estableix el contracte i amb el vist-i-plau de la Junta Directiva.

* 1. Proposta mínima de restauració:

El cafè-bar haurà d'oferir un servei de cuina que, com a mínim, haurà d'incloure: entrepans (tot el dia), menú o carta al migdia/nit (o servei de carta) i tapes per als aperitius.

1. **REQUISITS PER PRESENTAR-SE AL CONCURS:**

Les propostes que es presentin a concurs han de tenir en compte les següents condicions:

* 1. S'estableix un dipòsit de 300 € en concepte d'inscripció formal al concurs. Per tant, l'acceptació a concurs de qualsevol proposta queda subjecte a la presentació del comprovant bancari de l'ingrés del dipòsit. Aquest import serà retornat íntegrament un cop finalitzat el concurs. N° de compte per al dipòsit: 2100-0269-81-0200037059
  2. La proposta que resulti guanyadora del contracte de cessió del cafè-bar haurà de fer efectius els següents imports en el moment de signar el contracte:
* Dipòsit per mobiliari i equips: 6.000 € + 10.000 € que s'hauran de fer efectius el 50% de l'import a l'inici de l'explotació i el 50% restant, al cap d'un any). Aquests imports seran retornats a la finalització del contracte sempre que ses retorni tot el mobiliari i els equips en bon estat i en funcionament.
* 3.000 € corresponents a 2 mensualitats en concepte de fiança que es dipositarà a l'INCASOL. Aquest import serà retornat en finalitzar el contracte sempre que l'arrendatari estigui al corrent de totes les mensualitats.
* 1.500 € en concepte de la primera mensualitat.
  1. Tota persona interessada a presentar-se al concurs ha de lliurar a les dependències del Casal Català una proposta que contingui, com a mínim, els següents elements.

- Nom, cognoms i dades generals de les persones físiques o jurídiques que es presenten.

- CV i/o informe de vida laboral de les persones físiques o representants de les societats interessades.

- Memòria descriptiva de la proposta: Caldrà definir mínimament els següents aspectes:

* + Oferta gastronòmica: Menú diari, entrepans, carta de vins, esmorzars, tapes.
  + Proposta descomptes o avantatges al socis. (més enllà del compromís del 10% dictat al contracte)
  + Altres Propostes de millora.
  + El contingut de la proposta pot acompanyar-se de presentacions, imatges *i/*o qualsevol altre material de suport que es vulgui aportar.

xx

1. **COM I ON LLIURAR LES PROSPOSTES:**

S’acceptaran totes les propostes dipositades en un sobre tancat amb el contingut, especificat més amunt, a la Bústia de l'Entitat o rebudes per correu certificat.

CASAL CATALÀ DELS HOSTALETS DE PIEROLA

C/Isidre Vallès, 30 08781. Els Hostalets de Pierola

Es publicaran les bases del concurs a la web del Casal Català: [www.casalcatala.cat](http://www.casalcatala.cat), a la web de l’Ajuntament ([www*.*elshostaletsdepierola.cat](http://www.elshostaletsdepierola.cat)), i a la premsa comarcal.

Per a més informació i*/o* consultes, podeu contactar per correu electrònic a casal.hostalets@gmail.com

La Junta validarà totes les candidatures que es presentin en Assemblea.